
                                                           



Parlamentul  României

Camera  Deputaţilor
COMSIA JURIDICĂ,                                    COMISIA PENTRU INDUSTRII

DE DISCIPLINĂ ŞI IMUNITĂŢI                                 ŞI SERVICII



    Bucureşti, 08.10.2012

 

    Plx 809/2010

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra propunerii legislative pentru modificarea şi completarea Legii nr.337/2006 pentru aprobarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, transmis, pentru dezbatere şi avizare în fond, Comisiei pentru industrii şi servicii şi Comisiei juridice, de disciplină şi imunităţi, cu nr.P.l.x 809 din 29 noiembrie 2010.

În raport cu  obiectul şi conţinutul reglementării, iniţiativa legislativă face parte din categoria legilor ordinare.

                     PREŞEDINTE,                                               PREŞEDINTE,

                      Daniel Buda                                                   Iulian IANCU

    Bucureşti, 08.10.2012

 

    Plx 809/2010

RAPORT  COMUN
asupra propunerii legislative pentru modificarea şi completarea Legii nr.337/2006 pentru aprobarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru industriii şi servicii au fost sesizate spre dezbatere, în fond, cu propunerea legislativă pentru modificarea şi completarea Legii nr.337/2006 pentru aprobarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, transmisă cu adresa nr. Pl.x.809 din 29 noiembrie 2010, înregistrată sub nr. 31/1199/2010, respectiv 23/360/2010. 

Senatul, în calitate de primă Cameră sesizată, a respins iniţiativa legislativă în şedinţa din 24 noiembrie 2010.

Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 


Consiliul Legislativ a avizat favorabil, cu observaţii şi propuneri, iniţiativa legislativă, conform avizului înregistrat sub nr. 814 din data de 28 iunie 2010.


Guvernul, prin punctul de vedere transmis cu adresa nr.2080 din 9 august 2010, nu susţine adoptarea iniţiativei legislative.

Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci au avizat negativ iniţiativa legislativă.


Propunerea legislativă supusă dezbaterii are, în realitate, ca obiect de reglementare introducerea art.21 la Ordonanţa de urgenţă nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.337/2006, vizând interzicerea actelor adiţionale la contractele de concesiune de lucrări publice şi la contractele de concesiune de servicii, cu excepţia celor care privesc construirea arenelor sportive şi ale căror criterii de acreditare au fost modificate de forurile internaţionale acreditate.

Examinarea propunerii legislative a avut loc în şedinţe separate ale celor două comisii sesizate în fond, la data de 02 octombrie 2012 de către Comisia juridică, de disciplină şi imunităţi şi la data de 25 septembrie 2012 de către Comisia pentru industrii şi servicii. 

 Din numărul total de 23 de membri ai Comisiei juridice, de disciplină şi imunităţi au participat la şedinţă 18 deputaţi, respectiv 20 deputaţi din totalul de 28 de membri ai Comisiei pentru industrii şi servicii.


În urma examinării iniţiativei legislative şi a opiniilor exprimate, membrii Comisiei juridice, de disciplină şi imunităţi şi ai Comisiei pentru industrii şi servicii au hotărât, în unanimitate, să propună plenului Camerei Deputaţilor respingerea propunerii legislative pentru modificarea şi completarea Legii nr.337/2006 pentru aprobarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, întrucât măsurile legislative propuse de către iniţiatori sunt în contradicţie cu înseşi prevederile OUG nr.34/2006, care reglementează, la art.122 lit.i), inclusiv posibilitatea încheierii unui act adiţional, în anumite condiţii, de către autoritatea contractantă. De asemenea, soluţia legislativă are un caracter derogatoriu faţă de dispoziţiile art.221 din OUG nr.34/2006, care transpun dispoziţiile art.61 din Directiva 2004/18/CE  privind coordonarea procedurilor de atribuire a contractelor de achiziţii publice de lucrări, de bunuri şi servicii.

În raport de obiectul şi conţinutul reglementării, iniţiativa legislativă face parte din categoria legilor ordinare.
           PREŞEDINTE,                                                                  PREŞEDINTE,
            Daniel BUDA
  Iulian IANCU
	            SECRETAR,      
Gabriel ANDRONACHE
	                            SECRETAR,

                    Radu Bogdan ŢÎMPĂU             

